Ανδρέας Παπαμιμίκος

Ο Ανδρέας Παπαμιμίκος (Λάρισα, 14 Νοεμβρίου 1979) είναι Έλληνας δικηγόρος, πολιτικός, πρώην πρόεδρος της ΟΝΝΕΔ και πρώην Γραμματέας της Πολιτικής Επιτροπής της Νέας Δημοκρατίας.

Βιογραφικά Στοιχεία
Γεννήθηκε στη Λάρισα στις 14 Νοεμβρίου του 1979. Το 1998 πέρασε στο Τμήμα Βαλκανικών Σλαβικών και Ανατολικών Σπουδών του Πανεπιστημίου Μακεδονίας λαμβάνοντας πτυχίο το 2002. Πραγματοποίησε μεταπτυχιακές σπουδές πάνω στις «Ευρωπαϊκές Πολιτικές» στο Πανεπιστημίο Μακεδονίας, όπου απέκτησε μεταπτυχιακό δίπλωμα. Κατόπιν σπούδασε νομική στη Νομική Σχολή του Δημοκριτείου Πανεπιστημίου Θράκης απ'όπου έλαβε και πτυχίο (LLB). Έχει παρακολουθήσει κύκλο σπουδών στον τομέα της επικοινωνίας και των ανθρωπίνων πόρων του Πανεπιστημίου της Λιλ 3 της ΓαλλίαςΑνδρέας Παπαμιμίκοςhttps://www.linkedin.com/in/andreas-papamimikos/. Κατά τα φοιτητικά του χρόνια ήταν ηγετικό μέλος της ΔΑΠ-ΝΔΦΚ Θεσσαλονίκης. Διετέλεσε Πρόεδρος της ΟΝΝΕΔ Θεσσαλονίκης.

Εργάστηκε ως ειδικός σύμβουλος στο υπουργείο Μεταφορών επί Κυβέρνησης Κώστα Καραμανλή και ταυτόχρονα πραγματοποίησε πρακτική άσκηση δικηγορίας στην Αθήνα.

Το 2010 στις εκλογές ανάδειξης νέου προέδρου της Οργάνωσης Νέων της Νέας Δημοκρατίας (ΟΝΝΕΔ), έγινε ο πρώτος πρόεδρος που εκλέχθηκε από τη βάση των μελών της, επικρατώντας με 55,91% και συνολικά 23.655 ψήφους εκ των 43.221 που μετείχαν στη διαδικασία πανελλαδικά. Η θητεία του στην ΟΝΝΕΔ ολοκληρώθηκε στις 26 Μαΐου 2013 και στις 7 Ιουλίου 2013 τα μέλη της Πολιτικής Επιτροπής της Νέας Δημοκρατίας τον ανέδειξαν στη θέση του Γραμματέα της Πολιτικής ΕπιτροπήςΝέος γραμματέας της ΝΔ ο 33χρονος Α. Παπαμιμίκος.

Παραιτήθηκε από το αξίωμα του Γραμματέα της Πολιτικής Επιτροπής της ΝΔ, αλλά και από μέλος του κόμματος, στις 18 Απριλίου του 2016.

Ο Παπαμιμίκος είναι μέλος του δικηγορικού συλλόγου Θεσσαλονίκης και είναι συνιδιοκτήτης της νομικής και δικηγορικής εταιρείας «Retor Law Firm». Είναι νυμφευμένος από τον Αύγουστο του 2016, με την Σόνια Σαββίδη, ανιψιά του γνωστού επιχειρηματία και ιδιοκτήτη του ΠΑΟΚ, Ιβάν Σαββίδη. Τον Απρίλιο του 2025 ανέλαβε μέλος του Δ.Σ. του τηλεοπτικού σταθμού OPEN TV. Μιλάει αγγλικά, γαλλικά και ρωσικά. 

Παραπομπές

Εξωτερικοί Σύνδεσμοι
Επίσημη ιστοσελίδα Α. Παπαμιμίκου

Κατηγορία:Πρόεδροι της ΟΝΝΕΔ
Κατηγορία:Έλληνες δικηγόροι του 20ού αιώνα
__ΕΥΡΕΤΗΡΙΟ__